OpenLLM-France/wikimedia huggingface dataset:
# Homo arcaic

Homo arcaic és un terme definit d'una manera aproximada per referir-se a un gran nombre de varietats d'humans del gènere Homo, d'una manera oposada als humans moderns (Homo sapiens sapiens), en un període que comença fa 500.000 anys. Aquest terme típicament inclou Homo heidelbergensis, Homo rhodesiensis, Homo neanderthalensis i de vegades Homo antecessor.
Els humans moderns es creu que han evolucionat dels Homo sapiens arcaics, que al seu torn han evolucionat des del Homo erectus.
El cervells dels H. sapiens arcaics tenen un volum cerebral molt similar al dels humans moderns però se'n diferencien per tenir al cap una vora sobre les òrbites i no tenir mentó.
Els homes anatòmicament moderns van aparèixer fa uns 200.000 anys i fa uns 70.000 anys gradualment van marginalitzar (segons la teoria de la catàstrofe Toba) les varietats arcaiques. Les varietats no modernes d'Homo van sobreviure fins fa 30.000 anys i potser fins fa 10.000 anys.

## Fòssils

* Sima de los Huesos
* Home de Saldanha
* Home d'Altamura
* Crani de Kabwe
* Crani de Steinheim

## Referències

* ↑ Dawkins. «Archaic homo sapiens». A: The Ancestors Tale. Boston: Mariner, 2005. ISBN 061861916X.
* ↑ Companion encyclopedia of archaeology

## Enllaços externs

* EARLY AND LATE “ARCHAIC“HOMO SAPIENS AND “ANATOMICALLY MODERN” HOMO SAPIENS Arxivat 2009-08-16 a Wayback Machine.
* Origins of Modern Humans: Multiregional or Out of Africa?
* Homo sapiens, Museum of Natural History Arxivat 2009-07-09 a Wayback Machine.
# Feistritz an der Gail

Feistritz an der Gail (eslovè Bistrica na Zilji, friülès Feistris) és un municipi austríac, dins de l'estat de Caríntia. L'any 2007 tenia 666 habitants. Limita amb els municipis de Nötsch im Gailtal al nord, Malborghetto Valbruna al sud-oest, Hohenthurn al sud i est, i Sankt Stefan im Gaital a l'oest. Hi ha un 7,9% de població eslovena.

## Administració

Llista d'alcaldes :
| Període | Identitat | Partit |
| 2004- | Dieter Mörtl | ÖVP |
L'ajuntament està format per 11 regidors:
* 7 ÖVP
* 3 SPÖ
* 1 BZÖ
| edit | Municipis de Villach-Land |
| Afritz am See | Arnoldstein | Arriach | Bad Bleiberg | Feistritz an der Gail | Feld am See | Ferndorf | Finkenstein am Faaker See | Fresach | Hohenthurn | Nötsch im Gailtal | Paternion | Rosegg | St. Jakob im Rosental | Stockenboi | Treffen am Ossiacher See | Velden am Wörther See | Weißenstein | Wernberg || |
# La Bella Dorment (pel·lícula de 1959)

La Bella Dorment (títol original en anglès Sleeping Beauty) és una pel·lícula estatunidenca de 1959, el setzè llargmetratge animat del cànon de llargmetratges de Disney. Va ser produïda per Walt Disney per a Walt Disney Productions i distribuïda per Buena Vista.

## Repartiment

* Mary Costa: la Princesa Aurora / Rosa, la Bella Dorment del bosc
* Eleanor Audley: Malèfica, la bruixa i fada dolenta
* Verna Felton: Flora, la fada rosa i la Reina Flor, la mare de la Princesa Aurora, la Bella Dorment del bosc
* Barbara Jo Allen: Fauna, la fada verda
* Barbara Luddy: Primavera, la fada blava
* Bill Shirley: el Príncep Felip
* Taylor Holmes: el Rei Esteve, el pare de la Princesa Aurora, la Bella Dorment del bosc
* Bill Thompson: el Rei Hubert, el pare del Príncep Felip
* Dallas McKennon: el mussol
* Marvin Miller: el narrador

## Producció

Va ser l'última pel·lícula produïda per Walt Disney dins del gènere dels contes de fades; no seria fins després de la seva mort que l'estudi tornaria al gènere amb La Sireneta (1989). Va ser també l'últim llargmetratge de Disney entintat a mà abans que es fes comú el procés de xerografiat. És el primer llargmetratge animat filmat en Super Technirama 70 (en 70mm), un procés de pantalla panoràmica de gran format; d'altres són The Black Cauldron (1985), una de les primeres pel·lícules on va treballar Tim Burton) i Akira (1988), de Katsuhiro Otomo.
La producció es va dur a terme durant gairebé tota la dècada del 1950, ja que es va començar a treballar amb el guió l'any 1951, les veus es van enregistrar el 1952, la producció de l'animació va tenir lloc entre 1953 i 1958, la banda sonora en estèreo s'enregistrà el 1957 i la pel·lícula es va estrenar el 1959.

## El castell

El castell de la princesa Aurora, la Bella Dorment, és un castell que s'ha recreat en diversos dels parcs temàtics de la companyia Disney, és el símbol del primer parc inaugurat el 1955, el de Disneyland (Anaheim, California), on se'n va construir un. També és el castell que es va fer servir de model per a alguns logotips de l'empresa (a part de la signatura del mateix Walt Disney).
També hi ha recreacions del castell al parc de Disneyland París i al de Disneyland Hong-Kong, als parcs de Disneyland Tòkio i al Magic Kingdom de Florida hi ha recreacions del castell de La Ventafocs.
El disseny del castell s'inspira en els castells europeus, especialment en el de Neuschwanstein (Hohenschwangau, Baviera) construït entre el 1869 i el 1892 pel rei Lluís II.
* Castell de Disneyland.
* Castell de Neuschwanstein.

## Referències

* ↑ «Sleeping beauty». The New York Times.
# Sant Adrià

«Sant Adrià» té aquests significats:
* Geografia:
** Sant Adrià de Besòs, municipi de la comarca del Barcelonès.
** Sant Adrià de Tendrui, Sant Adrià de la Conca, poble de Gurp de la Conca (Pallars Jussà)
** Serra de Sant Adrià, serra del municipi de Tremp.
** Barranc de Sant Adrià, barranc de Tremp (Pallars Jussà)
** Monestir de Sant Adrià de Sasau, monestir a Borau (Aragó).
* Transports:
** Estació de Sant Adrià de Besòs, estació de la línia R1 de Rodalies Renfe.
** Estació d'Encants de Sant Adrià, estació de les línies T5 i T6 de la xarxa del Trambesòs.
** Estació d'Artigues - Sant Adrià, estació de la L2 del Metro de Barcelona al municipi de Badalona.
# Yangzhou

Yangzhou (xinès simplificat: 扬|州; xinès tradicional: 揚|州; Pinyin: Yángzhōu); antigues formes: Yang-chou, Yangchow; literalment "Prefectura Creixent") és una ciutat prefectura situada a la província de Jiangsu, a la República Popular de la Xina. Situada a la vora nord del Iang-tse, amb la capital provincial de Nankín al sud-oest, Huai'an al nord, Yanxeng al nord-est, Taizhou a l'est i Zhenjiang al sud, creuant el riu.

## Enllaços externs

* Govern de Yangzhou Arxivat 2011-06-07 a Wayback Machine. (disponible en xines i anglès)
* Guia de la ciutat Arxivat 2020-11-01 a Wayback Machine. (Jiangsu. NET)
* Una introducció a la història cultural de Yangzhou
* Un viatge a Yangzhou
* El lloc oficial de l'oficina de turisme de Jiangsu Arxivat 2010-01-03 a Wayback Machine. (Disponible en anglès i castellà)
# Ignaz Venetz

Ignaz (Ignasi) Venetz (1788 — 1859) va ser un enginyer i naturalista suís; va ser un dels primers científics a reconéixer que les glaceres eren una de les formes principals per modelar el paisatge de la Terra. Va jugar un gran paper en la fundació de la glaciologia.
Venetz provenia d'una família assentada des de feia molt de temps al Valais, on ell va treballar com enginyer com després ho va fer al cantó de Vaud. El 1821 va iniciar la seva obra "Mémoire sur les Variations de la température dans les Alpes de la Suisse", on suggeria que gran part d'Europa havia estat en el passat coberta per glaceres. El seu llibre va ser finalment el 1833 després de més recerca als Alps de Suïssa, set anys més tard Louis Agassiz publicà la seva famosa obra Étude sur les glaciers.

## Referències

* ↑ Jean M. Grove, Little Ice Ages, Ancient and Modern (as The Little Ice Age 1988) rev. ed. 2004:161, and note 12.
* ↑ Ein 'Nationales Forschungsprojekt' über Klimaänderungen in den Alpen – vor 180 Jahren! (A "National Research Project" on climate change in the Alps - 180 years ago). University of Berne, Switzerland). Accessed on March 8, 2008.
* ↑ Es poden consultar els tàxons descrits per aquest autor a International Plant Names Index (anglès)
# Birsk

Birsk és una pintura a l'oli sobre tela realitzada per Liubov Popova l'any 1915.

## Història

Els artistes de l'avantguarda russa es distingien dels seus homòlegs occidentals en molts aspectes, en particular en l'extraordinari nombre de dones a les seves files responsables de descobrir noves bases de creació artística. Liubov Popova va ser de les més importants d'aquest grup de pioneres. El seu desenvolupament com a artista es va donar gràcies as lliçons privades i viatges freqüents, que la van posar en contacte amb un gran ventall d'exemples històrics, de l'art del Renaixement Italià i les icones medievals russes fins al cubisme i a altres estils d'avantguarda occidentals. L'any 1912 va anar a París amb la seva companya Nadezhda Udaltsova per estudiar pintura a l'Académie de la Palette a càrrec d'André Dunoyer de Segonyac, Henri Le Fauconnier i Jean Metzinger. Allà va arribar a dominar l'estil cubista i se li va presentar probablement el futurisme italià, els dos estils que dominarien les seves pintures en els següents tres anys i mig.
Després de retornar a Moscou el 1913, va emergir ràpidament com un dels màxims exponents del cubo-futurisme rus, una amalgama de les facetes planàries del cubisme i l'energia formal de l'art futurista. Birsk es va realitzar poc abans del final de la seva participació en aquest estil. La seva estructura cristal·lina és una reminiscència formal de la vista de les cases a l'Estaque pintades per Georges Braque i Pablo Picasso el 1908, però la gamma de colors vibrants testifica el sostingut interès de Popova en el folklore rus i les arts decoratives.Birsk, un dels pocs paisatges en aquesta etapa de la carrera de Popova, es va començar en una visita a la casa de la seva antiga institutriu, que vivia prop dels Urals, en el petit poble que és títol del quadre.
El quadre al revers de la mateixa tela, que porta el títol de Retrat d'una dona, mostra Popova emprenent un tema que la va ocupar conseqüentment durant l'any 1915: una figura situada en una composició d'inspiració cubista. Tot i que la seva obra reté alguns elements representatius, la tendència gradual de Popova de la representació és evident en la seva enèrgica aplicació d'un vocabulari visual abstracte. A finals de 1916 Popova estava completament dedicada a l'abstracció, sumant-se al grup de Kazimir Malèvitx Supremus i creant quadres compostos únicament de formes geomètriques dinàmiques. Aquests experiments en la textura, en el ritme, en la densitat, i en el color- que va anomenar arquitectura pictòrica- es va convertir en la vase dels seus dissenys tèxtils i teatrals dels anys 20. Com molts dels seus companys russos, Popova en última instància renunciaria a la pintura com a obsoleta i se centraria en les arts aplicades, que es convertiria en el sinònim de construir una nova societat després de la Revolució d'Octubre.

## Referències

* ↑ «Liubov Popova, Birsk, 1916 Oil on canvas, 106 × 69.5 cm» (en anglès). Women of the Russian and Soviet avant-garde, 10-02-2015. [Consulta: 14 febrer 2016].
* ↑ «Birsk» (en anglès). Guggenheim Museum. Matthew Drutt. [Consulta: 14 febrer 2016].
# Factotum (novel·la)

Factotum (1975) és la segona novel·la escrita per Charles Bukowski.

## Argument

La trama se situa en 1944 i gira sobre la vida de Henry Chinaski, home jove que ha estat rebutjat pel projecte de la Segona Guerra Mundial i per això va vagant d'un treball en un altre. La història se centra en la narració de les diferents ocupacions de poca qualificació que va exercint. Viu a la ciutat de Los Angeles, als barris de classe baixa a la recerca d'un treball que no s'interposi entre ell i la seva veritable vocació: ser escriptor. Malgrat ser rebutjat contínuament per les editorials, continua escrivint, ja que pensa que pot fer-ho millor que els autors publicats.
La seva vida gira entorn de l'alcohol, passant multitud d'hores en bars i bevent a casa, del sexe, de les apostes i de l'ociositat. Sent repulsió pel món en el qual viu i la seva única via d'escapament és la beguda i l'escriptura.

## Personatges

Henry “Hank” Chinaski és un personatge fictici protagonista de diverses obres de Charles Bukowski. Es tracta de l'àlter ego de l'escriptor, sota el qual amaga gran quantitat d'experiències autobiogràfiques a més de guardar semblança entre els dos tant físicament com psicològica.
Chinaski és un escriptor que treballa com a carter durant diversos anys. És qualificat com a antiheroi: alcohòlic, faldiller, misantrop i tem el compromís.
Apareix en diferents novel·les com Carter (1971), Factotum (1975), Dones (1978), La senda del perdedor (1985), Hollywood (1989), a més de ser esmentat en altres obres, com Pulp (1994).

## Adaptació al cinema

Factotum va ser adaptada a una pel·lícula sota el mateix nom en 2005, dirigida per Bent Hamer i protagonitzada per Matt Dillon, Lili Taylor i Marisa Tomei.
Va ser una coproducció EUA-Noruega. Té una durada de 94 minuts i és classificada en el gènere Drama / Alcoholisme.

## Referències

* ↑ http://www.filmaffinity.com/en/film931921.html
# Kurov

Kurov és un poble i municipi d'Eslovàquia. Es troba a la regió de Prešov, al nord-est del país. El 2022 tenia una població estimada de 698 habitants.
La primera referència escrita a la vila data del 1332.

## Referències

* ↑ «Prešovský kraj (Slovakia): Districts, Towns and Municipalities» (en anglès), 1 gener 2022. [Consulta: 10 agost 2022].
# Scott Ellis

Scott Ellis és el nom dels següents personatges:
* Scott Ellis (director), director de cinema estatunidenc
* Scott Ellis (motociclista), pilot de motociclisme anglès
# Yangquan

Yangquan (xinès simplificat: 阳泉; xinès tradicional: 陽泉; pinyin: Yángquán [jǎŋtɕʰyǎn]) és una ciutat a nivell de prefectura a l'est de la província de Shanxi, a la República Popular de la Xina. Limita a l'est amb la província de Hebei. Està situada a l'extrem oriental de l'altiplà de Loess i al costat oest de les muntanyes Taihang. Yangquan ocupa una superfície total de 4.452 quilòmetres quadrats. Segons el cens del 2020, tenia 1.318.505 habitants dels quals 1.037.456 vivien a l'àrea urbanitzada (o metropolitana) formada per 3 districtes urbans més el comtat de Pingding que s'està conurbant.
Yangquan és la porta d'entrada de la província de Shanxi, situada entre Taiyuan i Shijiazhuang, a 100 quilòmetres de distància. La ciutat de Yangquan té jurisdicció sobre dos comtats i tres districtes.

## Clima

Yangquan té un clima continental humit/clima semiàrid (Köppen Dwa/BSk) més aviat sec, influenciat pel monsó, amb hiverns freds i molt secs, i estius calorosos i una mica humits. La temperatura mitjana oscil·la entre -3,2 °C al gener i 24,3 °C al juliol, i la mitjana anual és d'11,5 °C. La variació de temperatura diürna, que no supera els 13 °C en cap mes, no és gran per als estàndards provincials. Més del 70% de la precipitació anual, que oscil·la entre els 450 i els 550 mil·límetres, es produeix de juny a setembre; la insolació suma entre 2700 i 2900 hores anuals i el període sense gelades dura de 130 a 180 dies.

## Referències

* ↑ «China: Shānxī (Prefectures, Cities, Districts and Counties) - Population Statistics, Charts and Map».
* ↑ Peel, M. C., Finlayson, B. L., and McMahon, T. A.: Updated world map of the Köppen-Geiger climate classification, Hydrol. Earth Syst. Sci., 11, 1633-1644, doi:10.5194/hess-11-1633-2007, 2007.
# Ierxí

Ierxí (en rus: Ерши) és un poble de l'óblast de Kaluga, a Rússia, que en el cens del 2010 tenia 144 habitants, pertany al districte de Spas-Démensk.

## Referències

* ↑ Населенные места Российской империи в 500 и более жителей с указанием всего наличного в них населения и числа жителей преобладающих вероисповеданий, по данным первой всеобщей переписи населения 1897 г..
# Eugeni Mata i Miarons

Eugeni Mata i Miarons (Reus, 4 de juny de 1845 - 10 de novembre de 1899) va ser un matemàtic i professor reusenc.
Nebot del metge Pere Mata, va estudiar el primer ensenyament i el començament del batxillerat a Reus i l'acabà a Tarragona. Més tard, a Barcelona i a Madrid va fer estudis de Literatura i Ciències i es llicencià en Ciències Exactes. Va ser catedràtic a l'institut d'Osuna i a Tarragona i el 1875 va tornar a Reus com a catedràtic de matemàtiques. El mateix 1875 va ser nomenat director de l'Institut local on va deixar un bon record. Era partidari de l'ensenyament dels obrers, tasca a la que es dedicà de franc. Va ser president del Centre de Lectura des d'on va impulsar la instrucció popular. En el seu temps aquesta societat es va engrandir, degut a la seva tasca de proselitisme dirigida a divulgar el coneixement. També va col·laborar en diversos diaris, com en la primera època d' El Crepúsculo, periòdic literari que va fundar i on col·laboraven alumnes de l'institut, el Diari de Reus, Reus literari, La Verdad, Lo Somatent, Las Circunstancias, i d'altres. Va publicar llibres de text sobre literatura i matemàtiques. El 1884 va ser un dels signants del manifest de constitució de l'Associació Catalanista de Reus. També va destacar com a poeta, publicant els seus versos a l'Eco del Centro de Lectura, que la seva família va aplegar i editar a Reus amb el títol Poesías de don Eugenio Mata y Miaróns l'any 1900, que conté sobretot treballs en català i mitja dotzena en castellà, alguns d'ells publicats i altres llegits en vetllades literàries del Centre de Lectura o de l'Institut de Reus. La majoria de versos d'Eugeni Mata tenen caràcter humorístic, pensats més aviat per passar l'estona i planers de llenguatge. La seva ciutat natal li va dedicar un carrer. Un germà seu, Ricard Mata Miarons, va ser metge i president del Col·legi de Metges de Reus el 1912.

## Referències

* 1 2 Santasusagna, Joaquim. Reus i els reusencs en el renaixement de Catalunya fins al 1900. Reus: Associació d'Estudis Reusencs, 1982, p. 183.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 441-442.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 47-48. ISBN 9788497916929.
* ↑ Aguadé Sans, Enric. "Metges en exercici a Reus entre 1900 i 1966". A: Col·legi oficial de Metges de Tarragona: una història de cent anys (1898-1998). Tarragona: Universitat Rovira i Virgili, 1998, p. 128
# Kurram

«Kurram o Kuram» té aquests significats:
* Riu Kurram, riu a la zona fronterera entre Afganistan i Pakistan.
* Vall de Kurram, un territori dominat pel riu Kurram.
* Agència de Kurram, entitat administrativa del Pakistan, a les Àrees Tribals d'Administració Federal (ATAF).
# Scott Hendricks

Scott Hendricks (San Antonio, Texas) és un baríton nord-americà.

## Biografia

Va estudiar al Houston Grand Opera Studio i obtingué una beca per estudiar a la Richard Tucker Foundation. Hendricks ha mantingut un diari operístic divers, des de Monteverdi fins a Schreker, de Mozart a Debussy i de Puccini a compositors actuals. Darrerament s'està establint com a intèrpret important de les òperes de Verdi i Puccini.
Va fer el seu debut amb l'Òpera Nacional de Washington a l'estrena americana de l'òpera Sophie's Choice de Nicholas Maw, cantant el paper de Sharpless sota la batuta de Plácido Domingo, un debut amb la English National Opera com Il Conte Almaviva i a l'Òpera nacional de Lille com a Germont i amb De Nederlandse Oper com el comte Tamare al Die Gezeichneten de Franz Schreker. També apareixia com a Yeletsky a La dama de Piques al Saito Kinen Festival sota les ordres de Seiji Ozawa, Posa a Don Carlos amb la Canadian Opera Company, Silvia a Pagliacci amb la San Diego Opera i amb la Phoenix Symphony, quan va estrenar un treball específicament compost per la seva veu, A Navajo Oratorio, escrit per Mark Grey.

## Liceu

La temporada 2008-2009 actua per primera vegada al Gran Teatre del Liceu a Mort a Venècia per a una producció de Willy Decker, el baríton es desdoblà en diferents papers amb una gran desimboltura. L'any següent torna al Liceu amb El rei Roger.

## Referències

* ↑ http://www.elperiodico.cat/default.asp?idpublicacio_PK=46&idioma=CAT&idnoticia_PK=508891&idseccio_PK=1026&h=

## Enllaços externs

* Biografia a IMG Artits Arxivat 2008-01-17 a Wayback Machine.
# Eurockot Launch Services

Eurockot Launch Services GmbH (Serveis de Llançament Eurockot) és una empresa comercial alemanya llençadora de satèl·lits fundada el 1995. Eurockot utilitza el vehicle anomenat Rókot per col·locar satèl·lits en òrbita terrestre baixa (LEO). Eurockot és propietat conjunta d'EADS Astrium, que posseeix el 51 per cent, i de Khrunichev State Research i Producció del Centre Espacial, que posseeix el 49 per cent. Eurockot posa en marxa des de les instal·lacions de llançament dedicats al cosmòdrom de Plessetsk al nord de Rússia.

## Enllaços externs

* www.eurockot.com Website of Eurockot Launch Service Provider (anglès)
# Ierxovka (Saràtov)

* Per a altres significats, vegeu «Ierxovka».
Ierxovka (en rus: Ершовка) és un poble de l'óblast de Saràtov, a Rússia, segons el cens del 2010 tenia 736 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Fassia

Fassia és a gènere de fongs a la família Diatrypaceae de l'orde de les xilarials. És un gènere monotípic, amb una única espècie Fassia scabrosa.

## Referències

* ↑ Lumbsch TH, Huhndorf SM. «Outline of Ascomycota – 2007». Myconet. The Field Museum, Department of Botany, Chicago, USA, 13, desembre 2007, pàg. 1–58. Arxivat de l'original el 2009-03-18 [Consulta: 13 maig 2010]. Arxivat 2009-03-18 a Wayback Machine.
# Kurotaki

Kurotaki (黒滝村, Kurotaki-mura) és un poble i municipi pertanyent al districte de Yoshino de la prefectura de Nara, a la regió de Kansai, Japó.

## Geografia

El poble de Kurotaki es troba localitzat al centre geogràfic de la prefectura de Nara i al nord de la muntanya Yoshino i de la regió homònima, formant part del grup de municipis que es troben a la serra de Kii. El terme municipal de Kurotaki limita amb els de Yoshino i Shimoichi al nord; amb Gojō i Tenkawa al sud i amb Kawakami a l'est.

## Història

Des del període Nara fins a la fi del període Tokugawa, la zona on es troba l'actual poble de Kurotaki va formar part de l'antiga província de Yamato. Després de la restauració Meiji i sota la nova llei de municipis, l'1 d'abril de 1889 es crea el poble de Minami-Yoshino, pertanyent al districte de Yoshino. L'1 de juliol de 1912, Minami-Yoshino es dissol i es divideix en dos pobles: Kurotaki i Niu. El 3 de maig de 1949, un barri del poble d'Akino, actualment Shimoichi, és integrat dins del poble de Kurotaki, adquirint així el municipi la seua actual superfície. L'any 2004 es va debatre la possibilitat d'una fusió amb el poble de Tenkawa, però les negociacions es van interrompre permanentment.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | 3.496 | 2.978 | 2.009 | 1.788 |
| 1990 | 2000 | 2010 | 2020 | 2030 | 2040 | 2050 |
| 1.472 | 1.194 | 841 | 557 | - | - | - |

## Transport
### Ferrocarril

Al terme municipal de Kurotaki no hi ha cap estació de ferrocarril. L'estació més propera és Shimoichiguchi, a la vila d'Ōyodo. Nara Kōtsu opera el servici entre Kurotaki i l'estació de Shimoichiguchi.

### Carretera

* Nacional 309
* Carreteres d'àmbit prefectural de Nara.

## Referències

* ↑ https://map.yahoo.co.jp/address?ac=29444
* ↑ Statistics Bureau of Japan